Държавен вестник, бр. 66, 2013 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  66
(3) Регистрираните инструкции се използват 
в процеса на сетълмент на доставчика на балан­
сиращия пазар по реда на глава десета.
Чл. 152. Дежурният диспечер активира пред­
ложение според:
1. динамичните параметри на съответния 
обект и конкретните условия в електроенергий­
ната система;
2. реда на подреждане на предложението в 
приоритетния списък на източниците на балан­
сираща енергия.
Чл. 153. Когато доставчик на балансиращия 
пазар има активирано предложение за баланси­
ране и в края на периода на диспечиране е пред­
ставил предложение за балансиране за периода, 
следващ текущия период на диспечиране, но не 
е получил инструкция от дежурния диспечер за 
деактивиране на предложението му, се счита, че 
дежурният диспечер е активирал предложението 
му и за следващия период.
Чл. 154. Доставчици на балансиращия пазар, 
подаващи предложения за балансиране за съотве­
тен ден на доставка, следва да ги подадат в деня, 
предхождащ деня на доставка, при спазване на 
график за обмен на информация, разработен и 
публикуван от независимия преносен оператор.
Г л а в а  д е с е т а
ОСНОВНИ ПРИНЦИПИ ЗА ИЗЧИСЛЯВАНЕ 
НА НЕБАЛАНСИТЕ И СЕТЪЛМЕНТ НА БА­
ЛАНСИРАЩИТЕ ГРУПИ
Раздел I
Основни положения
Чл. 155. (1) Правилата за изчисляване на не­
балансите определят механизма на изчисляване 
на отклоненията между регистрирания график, 
измерените стойности на производители и потре­
бители и физическите обмени между съответните 
мрежи или координатори на балансиращи групи.
(2) Независимият преносен оператор прилага 
еднакви принципи при определяне на небалан­
сите и цените на балансиращата енергия към 
координаторите на стандартни и специални 
балансиращи групи.
(3) Количествата по регистриран график 
са количества, договорени между търговските 
участници преди реалния ден на доставка, вклю­
чително количествата, регистрирани за търговия 
на борсовия пазар на електрическа енергия, и 
количествата, предоставени на пазара на балан­
сираща енергия и допълнителни услуги.
(4) Измерените стойности са отчетените и 
валидирани от собствениците на средства за 
търговско измерване измерени стойности на 
производители, потребители и реализирани фи­
зически обмени между съответните мрежи или 
съседни енергийни системи.
(5) Небалансите се определят на база агре­
гирани измерени стойности за производство, 
потребление и физически обмени, отнесени към 
координатор на балансираща група.
(6) Производителите и потребителите с диспе­
чирани обекти са отговорни за реализирания 
„небаланс спрямо диспечерска инструкция“ и 
осигуряването на съответствие с договорените 
количества и диспечерските инструкции, получени 
от дежурния диспечер. Диспечерските инструкции 
имат приоритет пред договорените количества.
(7) Доставчиците на балансираща енергия 
доставят или купуват цялата енергия на/от не­
зависимия преносен оператор според разпореж­
данията, издадени от диспечера на независимия 
преносен оператор.
(8) При определянето на небалансите трябва 
да бъдат отчитани непланираните обмени със 
съседни контролни зони/блокове.
Чл. 156. Небалансите са:
1. небаланс на координатор на балансираща 
група, определен на база нетна договорена по­
зиция и нетна измерена позиция;
2. небаланс спрямо диспечерска инструкция, 
определен за всеки производствен диспечиран 
блок (централа) или диспечиран потребяващ 
обект, определен като разлика между планира­
ното производство съгласно нетната договорена 
позиция, разпоредената диспечерска инструкция 
и реалното производство съгласно нетната из­
мерена позиция; когато блок на производителя 
участва в първично и/или вторично регулиране 
на честота и обменни мощности или изпълнява 
диспечерско разпореждане за намаляване на из­
ходната мощност под необходимата за покриване 
на количествата съгласно регистрираните му 
графици, се приема, че съответният производител 
няма небаланс;
3. когато блок на производителя участва в 
първично и/или вторично регулиране на честота 
и обменни мощности или изпълнява диспечер­
ско разпореждане за намаляване на изходната 
мощност под необходимата за покриване на 
количествата съгласно регистрираните му гра­
фици, се приема, че съответният производител 
няма небаланс;
4. системен небаланс, който се определя като 
общия сумарен небаланс на електроенергийната 
система за всеки отделен интервал на диспечиране.
Чл. 157. За пресмятане на небалансите неза­
висимият преносен оператор определя:
1. нетната договорена позиция на всеки 
координатор на балансираща група като сума 
на всички договорени доставки/покупки със/
от други координатори на балансиращи групи, 
включително сделките, сключени на борсовия 
пазар и на пазара на балансираща енергия и 
допълнителни услуги;
2. нетната измерена позиция на всеки ко­
ординатор на балансираща група като сума на 
всички измерени утвърдени стойности в местата 
на измерване и в местата на обмен на енергия;
3. непланираните обмени.
Чл. 158. (1) Договорената позиция са всички 
доставки или покупки на електрическа енергия 
съгласно последните регистрирани графици и 
диспечерски инструкции (разпореден небаланс) 
на координатор на балансираща група.
(2) Договорената позиция включва следните 
обмени, регистрирани от независимия преносен 
оператор:
1. графици за обмен между координатори на 
балансиращи групи в рамките на електроенер­
гийната система на България;
2. износ/внос, договорен от координатор на 
балансираща група;